APROBACIÓN DOS ESTATUTOS DA ENTIDADE URBANÍSTICA DE CONSERVACIÓN DO POLÍGONO A DO SUBSECTOR DO SOLO URBANIZABLE A.1-2 DO PXOU, NO VAO. PROMOTORA: INMOBILIARIA PONTENO, S. L.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 22/02/2022)

A Xunta de Goberno Local do Concello de Pontevedra, na sesión ordinaria que tivo lugar o día 07/02/2022, adoptou, entre outros, o seguinte acordo: “(.) Primeiro.- Prestar aprobación aos “Estatutos da Entidade Urbanística de Conservación do Polígono A do subsector do solo urbanizable A.1-2 do PXOU”, no Vao, achegados pola promotora/propietaria única “Inmobiliaria Ponteno SL” (CIF: B36007029) en data 14/10/2021, con número de rexistro de entrada 2021046485 (documento que conta co CSV 4KQ7RQS0SNZSN7DZ), así como ao seu anexo relativo ao plano do eido de conservación, que conta co CSV NHP01SNMFYH0FBFB; documentación que será debidamente dilixenciada pola Secretaría da administración municipal. Segundo.- Dispoñer que a constitución en escritura pública ou documento protocolizado notarialmente da Entidade Urbanística de Conservación sexa adiada ao intre ou con anterioridade a que se produza, por parte da mercantil propietaria única, o alleamento a terceiros de calquera parcela ou porción de parcela de resultado da súa propiedade no polígono; sempre que se proceda a instancia e por conta de “Inmobiliaria Ponteno SL” á anotación no Rexistro da Propiedade, mediante nota á marxe e en cada unha das parcelas de resultado do proxecto de equidistribución aprobado que sexan da súa propiedade, da obriga de pertenza á entidade de conservación que se aproba por este acto e cuxos estatutos serán publicados na sede electrónica municipal, así como da afección real das referidas parcelas aos fins e obrigas de conservación e mantemento da entidade, incluso antes de que sexa constituída, consonte ao disposto no artigo 322.3 do RLSG e durante un prazo de cinco anos a contar dende a recepción da totalidade das obras de urbanización. A referida anotación deberá realizarse unha vez adoptado e publicado este acordo aprobatorio e os Estatutos na sede electrónica do Concello e, en todo caso, con anterioridade á recepción das obras de urbanización. Terceiro.- Dispoñer en consecuencia que, en canto que non se constitúa a Entidade Urbanística de Conservación, a promotora/propietaria única asumirá a totalidade das obrigas de conservación e mantemento ás que se refiren os estatutos, durante o tempo que medie entre a recepción das obras de urbanización e ata que, unha vez constituída a entidade, se dea traslado ao Concello dunha copia autorizada da escritura, o que determinará a adquisición da personalidade xurídica e plena capacidade de obrar da EUC ou ben ata que transcorra o prazo de cinco anos dende a recepción da totalidade das obras de urbanización. Cuarto.- Designar como representante desta Administración municipal, na entidade urbanística colaboradora que se poida constituír, aos efectos previstos na normativa de aplicación, ao Concelleiro delegado da Área de Urbanismo e Patrimonio Histórico don Xaquín Moreda González. Quinto.- Dispoñer a publicación do anuncio deste acordo, por conta da promotora, no Boletín Oficial da Provincia de Pontevedra e, xunto cos Estatutos aprobados, na sede electrónica do Concello www.sede. pontevedra. gal, con comunicación á Consellería de Medio Ambiente, Territorio e Vivenda aos oportunos efectos, así como a notificación ás persoas interesadas no procedemento, con ofrecemento do réxime de recursos procedentes.) (.)” Contra o presente acto, que pon fin á vía administrativa, poderá interporse recurso contencioso administrativo ante o Xulgado competente desta orde de Pontevedra, nos 2 meses contados desde o día seguinte ao da presente notificación (arts 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor desta resolución, no prazo de 1 mes, contado desde o día seguinte ao da presente notificación (art.124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (art.46.1 e 4 da Lei 29/1998). Pontevedra, 09 de febreiro de 2022 O concelleiro secretario da Xunta de Goberno Local Raimundo González Carballo